**מערך שיעור לסרט: 'ארמון של שתיקה' / רינת קורץ**

**ארמון של שתיקה: סוד של פגיעה וניצול**

בחיים שלנו ישנם דברים שאנחנו משתפים ומראים כלפי חוץ, וישנם דברים שאנחנו בוחרים להסתיר ולהשאיר בפנים. לפעמים יש צדדים חיוביים בהסתרה (אין הברכה שורה...) ויש צדדים טובים בחשיפה ושבהם כדאי לשתף. האם יש מיקרים שעליהם תחליטו שלא רק כדאי לשתף בהם אלא אפילו חובה לשתף בהם? (להעלות דוגמאות)

**הכנה לסרט:** להסביר שמדובר בסרט דוקומנטרי על נערה שעברה אונס במשך תקופה לא קצרה ואיך היא מתמודדת עם זה. לומר שהסרט לא קל לצפייה.

לחלק דפים לבנים ולבקש מכל אחת לכתוב במהלך הסרט או מיד אחריו משפט אחד (או שניים) שהיה הכי חזק ומשמעותי מבחינתה בסרט. (להציע: זה יכול להיות מתוך הזדהות/ הערצה- הערכה/ התנגדות) .

**לאחר הצפייה**: מילוי דף צפייה אישי:

'ארמון של שתיקה'- הדמות מדברת המון על שתיקה מול צעקה.

נתחיל עם השתיקה:

למה? מה הביא לשתיקה כל השנים?

מדוע היא קוראת להצגה 'ארמון של שתיקה'? מדוע הארמון? מה זה מבטא?

האם רצתה לשתוק? מה התהליך שעבר עליה כשניסתה אחרת?

נעבור כעת לצעקה:

כיצד באה הצעקה שלה לידי ביטוי?  איך היא צועקת בסוף? מה היא החליטה לעשות?

השינוי:

מה הביא אותה לשינוי הזה? מה היו הכוחות שנדרשו על מנת לעשות זאת?

מאיפה הגיעו הכוחות הללו? היכן היא מוצאת אותם?

**בסוף הסרט**- סבב משפטים . עדיין לא להתייחס לכל אמירה אלא להישאר ברמת המשפטים.

דיון מובל:

הדמות מדברת המון על שתיקה מול צעקה. (להיעזר בלוח ובחלוקה כדי להדגיש זאת)

נתחיל עם השתיקה:

למה? מה הביא לשתיקה כל השנים? -אשמה, פחד, בריחה (מעצמה), רצון לא לפגוע באהובים.

מדוע היא קוראת להצגה 'ארמון של שתיקה'? מדוע הארמון? מה זה מבטא? (אולי: חיצוניות- ארמון, פאר, הכל טוב. אבל בפנים- שתיקה!)

האם רצתה לשתוק? מה התהליך שעבר עליה כשניסתה? (ניסתה לצעוק אבל יצאה רק צעקה חסרת קול)

צעקה:

כיצד באה הצעקה שלה לידי ביטוי?  איך היא צועקת בסוף? מה היא החליטה לעשות?

(לפתוח ולספר, להגיש תלונה והליך בית משפט, להעלות הצגה בנושא, להיות אוזן קשבת ותמיכה בנפגעות נוספות)

השינוי:

מה הביא אותה לשינוי הזה? מה היו הכוחות? אומץ, חוזק, מישהו שנתן לה צ'אנס אמיתי לשיקום (המורה לדרמה- דרישה ממנו ומעצמה: לאכול + לא לחתוך את עצמה), איש מקצוע- חוקר ילדים(!!!) שנכנס לתמונה, ערנות של אנשים נוספים?, הורים?, חברים?

גם כאן ניתן לחלק את התשובות של הבנות לשניים. ולשאול- מה ביניהם?

כוחות פנימיים- היא עצמה (תוך אישי) וכוחות חיצוניים- הסביבה (בין אישי)

**כוחות פנימיים:** היא עצמה- אומץ, חוזק, אמונה בעצמה (אני לא 'קורבן'! אני לא 'נאנסת'!) וכן האמונה שהיא לא אשמה במה שקרה לה!

**כוחות חיצוניים**: הסביבה- חוקר ילדים, המורה לדרמה, הורים, חברים? (לא להרחיב, נתייחס בהמשך- מה היה המקום שלהם בתהליך?)

**הערה חשובה:** החלוקה הזו אינה דיכוטומית ולא באה אלא לשם הדגשת המקור של כל כוח. הם קשורים זה בזה ומחזקים זה את זה- הכוחות הפנימיים מאפשרים לה לפנות אל הכוחות החיצוניים ולהיעזר בהם. וכן להפך- כוח וסיוע חיצוני עוזר לה להעצים ולהאמין בכוחות הפנימיים שלה. אם כן- כוח חיצוני לא מעיד על חולשה אלא להפך- מעיד על כוח פנימי!!!!

**סיכום:**

הסיפור שהבאנו כאן היום הוא סיפור קשה אבל לצערנו מציאותי. בכוונה דיברנו על מקרה קיצוני יותר, אך ישנו ספקטרום רחב מאד של אירועים וחוויות. כל אחת ואחת מאיתנו יכולה לפגוש דברים דומים או שונים, אך העיקרון הוא מה שחשוב- הכוחות שבי (פנים וחוץ) יכולים לסייע לי להתמודד!